
	              แนวทางการปฏิบัติงานในการจ่ายเงินเบี้ยยังชีพคนพิการประจำปีงบประมาณ 2556 ระเบียบกระระทรวงมหาดไทยว่าด้วยหลักเกณฑ์การจ่ายเงินเบี้ยยังชีพคนพิการขององค์กรปกครองส่วนท้องถิ่น พ.ศ.2553 
1.คุณสมบัติของผู้มีสิทธิรับเบี้ยยังชีพคนพิการ 
            (1) มีสัญชาติไทย 
            (2) มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน     
            (3) มีบัตรประจำตัวคนพิการตามกฏหมายว่าด้วยการส่งเสริมคุณภาพชีวิตคนพิการ 
            (4) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
2. เอกสาร/หลักฐานที่ใช้ในการขึ้นทะเบียน 
           (1) บัตรประจำตัวคนพิการตามกฏหมายว่าด้วยการส่งเสริมคุณภาพชีวิตคนพิการ 
           (2) ทะเบียนบ้าน 
           (3) สมุดบัญชีเงินฝาก ธนาคาร ธกส.สาขาทรัพย์อนันต์ 
กรณีที่ผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร 
3.ขั้นตอนการยื่นคำขอ 
             ภายในเดือนพฤศจิกายนของทุกปี ให้คนพิการลงทะเบียนและยื่นคำขอรับเงินเบี้ยความพิการในปีงบประมาณถัดไปด้วยตนเอง ณ ที่ทำการองค์การบริหารส่วนตำบลหงษ์เจริญ 
4.วิธีการจ่ายเงินเบี้ยยังชีพคนพิการ 
            (1) การจ่ายเบี้ยความพิการให้จ่ายในอัตราเดือนละห้าร้อยบาท หรือตามมติคณะรัฐมนตรี 
            (2) การจ่ายเงินเบี้ยความพิการให้แก่ผู้มีสิทธิตามระเบียบนี้ ให้องค์กรปกครองส่วนท้องถิ่นจ่ายเป็นเงินสด หรือโอนเข้าบัญชีเงินฝากธนาคารในนามผู้มีสิทธิได้รับเบี้ยความพิการ หรือในนามผู้ดูแลคนพิการเป็นรายเดือนภายในวันที่ 10 ของทุกเดือน ในการจ่ายเงินให้แก่ ผู้ดูแลคนพิการ ต้องตรวจสอบจนแน่ใจว่าเป็นบุคคลเดียวกับผู้ดูแลคนพิการ และต้องได้รับการยืนยันว่าผู้มีสิทธิได้รับเบี้ยความพิการยังมีชีวิตอยู่ 
5.การสิ้นสุดการได้รับเบี้ยยังชีพคนพิการ 
          (1) ตาย 
          (2) ขาดคุณสมบัติ 
          (3) แจ้งสละสิทธิการขอรับเงินเบี้ยยังชีพคนพิการเป็นหนังสือต่อองค์กรปกครองส่วนท้องถิ่นที่ตนมีสิทธิได้รับเบี้ยยังชีพคนพิการ

